Kalle Klandorf

Kalle Klandorf (sündinud 7. jaanuaril 1956) on eesti korvpallitreener ja poliitik.

Haridus
Ta lõpetas aastal 1974 Tallinna 47. Keskkooli. 1978 lõpetas ta Tallinna Pedagoogilise Instituudi kehaline kasvatuse erialal ja 1990 NSVL Siseministeeriumi Akadeemia õigusteaduse erialal.

Töökäik 
Suurte kogemustega treenerina on Klandorf alates 1976. aastast istunud erinevate meeskondade treeneripinkidel.
 
Ta töötas Eesti NSV Siseministeeriumi Tallinna RSN TK SAVi kriminaaljälituse allüksustes ja 1991. aastast 2005. aastani Eesti Vabariigi Eriteenistuses ja politseis: Tallinna kriminaalpolitsei ülemkomissarina, 02.2002–12.2003 Tallinna Politseiprefektuuri aseprefektina ja 01.2004–04.2005 Põhja Politseiprefektuuri politseinõunikuna  Maardu politseiosakonna juhina. 

04.2005–08.11.2005 Haabersti linnaosa vanem, 
11.2005–10.2009 Lasnamäe linnaosa vanem, 
12.2009–04.2011 Lasnamäe linnaosa vanem
04.2011–10.2021 Tallinna abilinnapea 
06.2022– Tallinna Soojuse juhataja

Poliitiline karjäär
Alates 5. aprillist 2005 on ta Eesti Keskerakonna liige.

Aprillist novembrini 2005. aastal oli ta Haabersti linnaosa vanem. Seejärel on ta olnud 2005 – 2011 Lasnamäe linnaosa vanem.

2011–2021 oli ta Tallinna abilinnapea.

Teosed
2010. aastal ilmus tal kahasse Anneli Ammasega raamat "Kalle Klandorf. Jälitaja ja jälitatav" (ISBN 9789949903597).
2013. aastal ilmunud põnevusjutu "Palgasõdur. Üksik hunt" (ISBN 9789949332342) pühendas ta abikaasa Merle Klandorfile .
2015. aastal ilmus raamat "Palgasõdur 2. Kassi-hiire mäng", 
2017. aastal ilmus "Palgasõdur 3. Jaht tuumakohvritele" 
Detsembris 2018 ilmus venekeelne raamat "Najomnik našego vremeni", mis on tõlge kahest esimesest eestikeelsest "Palgasõduri" raamatust
2019. aastal ilmus "Palgasõdur 4. Agent vastu tahtmist"
2020. aastal ilmus kahasse Andreas E. Jakobiga raamat "Palgasõdur 5. Stockholmi ensüüm" 
2020. aasta detsembris ilmus "Palgasõdur 6. Pirita tüdruk."

Tunnustus
2006 Kotkaristi IV klassi teenetemärk
2004 Kaitseliidu teenetemedal
2005 Pirita teenetemärk, Pirita aasta inimene
2006 Jüriöö Suurtäht
2011 Põhja Politseiprefektuuri teenetemärk
2018 Munitsipaalpolitsei ameti teenetemärk
2019 Päästeameti teenetemärk 
2021 Põhja Politseiprefektuuri teenetemärk.

Viited

Välislingid
 22. oktoober 2013, Kalle Klandorf, Tallinna abilinnapea, Keskerakonna analüüs opositsiooni kaotusest Tallinnas: Mikser on poisike, Reform põhjas, IRL haarab valitsuses ohjad, Eesti elu: delfi.ee

Eesti korvpallitreenerid
Eesti politseinikud
Eesti Keskerakonna poliitikud
Kotkaristi IV klassi teenetemärgi kavalerid
Tallinna Ülikooli vilistlased
Sündinud 1956